: BRENDAN PEYPER
BRENDAN PEYPER – RUGBY EN SWOT SAL MOET PADMAAK VIR
MUSIEK, WANT HIER KOM 'N DING!
Die 18-jarige Brendan Peyper is die nuutste opkomende ster in die Suid-Afrikaanse musiekbedryf en sy eerste enkelsnit het almal
reeds aan't gons!
Sy eerste enkelsnit, 'Stop, wag, bly nog 'n bietjie' , is 'n unieke en energieke vermenging van pop en rock klanke, maar met 'n sterk akoestiese ondertoon , wat sonder enige twyfel bestem is om ranglyse, kuiers en dansvloere regoor Suid-Afrika t e verower!
"Dit was 'n groot besluit om my studies vir eers te los, maar dit was 'n weldeurdagte een", sê hy, "Musiek is my alles en dis my hartsbegeerte om mens e se lewens daardeur aan te raak en te verander. Daar sal altyd nog tyd wees om 'n gewone ou te wees en die dinge te doen wat ek graag doen – soos om rugby en rekenaarspeletjies te speel en met pelle te kuier – maar, met genade van Bo, gaan ek voluit om iets groots hiervan te maak. Die terugvoer is sover fantasties en ek is baie opgewonde oor die vooruitsigte!"